J. C. Leyendecker

**Joseph Christian Leyendecker** (23 Mac 1874 – 25 Julai 1951) ialah antara seniman dagangan mapan bebas yang terkemuka serta berjaya secara keuntungan peribadi di Amerika Syarikat. Sepanjang tempoh kerjayanya dari tahun 1895 hingga 1951, beliau menghasilkan ratusan lukisan dan ilustrasi untuk poster, buku, iklan, serta kulit dan rencana majalah. Namanya masyhur melalui 80 ilustrasi kulit muka depan bagi Mingguan Collier (*[[Collier's]] Weekly*), 322 helaian kulit muka depan majalah Pos Petang Sabtu (*[[The Saturday Evening Post]]*), dan ilustrasi pengiklanan pakaian lelaki keluaran B. Kuppenheimer dan kemeja kolar tanggal jenama Arrow.

## Riwayat Hidup
Leyendecker yang juga disapa sebagai “J. C.” atau “Joe” dilahirkan pada 23 Mac 1874 di Montabaur, Jerman, anak ketiga kepada Peter Leyendecker (1838–1916) dan Elizabeth Ortseifen Leyendecker (1845–1905) daripada empat orang anak; Adolf Aaych Leyendecker (1869-1938), Augusta Mary Leyendecker (1872-1957) dan Francis Xavier Leyendecker (1876-1924) atau dikenali mesra sebagai “Frank”. Pada tahun 1882, seluruh ahli keluarga Leyendecker berhijrah ke Chicago, Illinois, tempat bapa saudara mereka, Adam Ortseifen yang bertugas sebagai naib presiden Syarikat Pembuatan Bir McAvoy (*McAvoy Brewing Company*).  Leyendecker juga mempunyai darah keturunan Yahudi Sefardi melalui susur-galur sebelah bapanya.

Sekitar tahun 1890 ketika masih remaja, beliau menjadi seorang perintis di syarikat percetakan dan ukiran J. Manz & Saudara (*J. Manz & Company*), sebelum menjawat jawatan sebagai seniman tetap. Dalam waktu yang sama, beliau mengikuti kelas malam di Institut  Seni Halus Chicago (*School of the Art Institute of Chicago*).

Setelah mempelajari asas lukisan dan anatomi di bawah bimbingan John Vanderpoel di institusi seni tersebut, J. C. bersama Frank berangkat ke Paris untuk melanjutkan pelajaran di Akademi Julian (*Académie Julian*) dari Oktober 1895 hingga Jun 1897. Sekembalinya ke Chicago, mereka menetap di kawasan Taman Hyde (*Hyde Park*) dan berkongsi studio di Bangunan Seni Halus Chicago (*Chicago Fine Arts Building*) di 410 Lebuh Lintang Michigan Selatan (*South Michigan Avenue*).

## Kerjaya
 Kerjaya J. C. Leyendecker yang panjang dan bertahan lama yang bermula dari pertengahan 1890-an sehingga kematian beliau pada tahun 1951. Sepanjang tempoh tersebut, beliau telah bekerja dengan pelbagai pelanggan yang terdiri daripada perdagangan (komersial), penyuntingan (editorial) dan badan kerajaan. 

### Sebelum 1902: Chicago dan Paris
Sebagai pekerja seniman di J. Manz & Bersaudara (*J. Manz & Company*), Leyendecker menghasilkan 60 helai ilustrasi kitab Injil untuk Syarikat Power Beradik (*Power Brothers Company*), ilustrasi muka kulit serta rencana dalaman untuk majalah Ruang Dalaman (*The Interior*), dan karya untuk Percetakan Pendalaman (*The Inland Printer*). Beliau turut mereka bentuk poster dan kulit buku untuk penerbit E. A. Weeks di Chicago serta bahan pengiklanan bagi penjual pakaian bergaya lelaki Hart, Schaffner & Marx.

Ketika berada di Paris, beliau tetap menghasilkan karya untuk Hart, Schaffner & Marx, termasuklah 12 muka depan kulit untuk Percetakan Pendalaman. Pada tahun 1896, beliau memenangi pertandingan poster untuk isu pertengahan musim panas Majalah Abad (*The Century Magazine*), mengatasi 700 penyertaan lain. Kemenangan ini melonjakkan namanya ke peringkat nasional di dada akhbar dan majalah.

Sekembalinya ke Amerika pada Jun 1897, pelbagai tugasan mula diterimanya daripada klien tempatan, termasuk Hart, Schaffner & Marx; gedung beli-belah Carson, Pirie & Scott; Landasan Keretapi Illinois Timur (*Eastern Illinois Railroad*); Landasan Keretapi  Teduh Utara (*Northern Pacific Railroad*); majalah Teman Rumah Wanita (*Woman’s Home Companion Magazine*); jurnal perdagangan pelarik batu-batan Batu (*Stone*); majalah bulanan Carter (*Carter’s*); majalah peminat burung Lang Tiram (*The Osprey*); serta ilustrasi bagi novel Micah Clarke karya Arthur Conan Doyle dan Sebuah Buku Pencinta Sejati (*A Book of True Lovers*) karya Octave Thanet. Beliau turut menghasilkan 132 lukisan pemandangan Amerika untuk laptop panorama adegan-adegan kitab Injil karya L. W. Yaggy bertajuk Gulungan Diraja (*Royal Scroll*), yang diterbitkan oleh Powers, Fowler & Lewis (Chicago).

Pada 20 Mei 1899, beliau menerima tugasan pertamanya untuk kulit muka depan Pos Petang Sabtu (*The Saturday Evening Post*), seterusnya memulakan perjalanan sulungnya selama 44 tahun dengan majalah tersebut. Melalui medium inilah beliau menghasilkan karya sebanyak 322 illustrasi helaian kulit muka depan majalah yang memberi dan memulakan gambaran tradisi keramat Amerika, antaranya Bayi Tahun Baharu, Santa Klaus gempal berbaju merah, jambak bunga Hari Ibu, dan mercun bunga api 4 Julai iaitu Hari Kemerdekaan Amerika Syarikat.

Pada dekad 1890-an, Leyendecker aktif dalam komuniti seni Chicago. Beliau mempamerkan karyanya dan menghadiri pelbagai acara sosial anjuran Kelab Sodok dan Pahat (*Palette and Chisel Club*), Liga Pelajar Seni (*Art Students League*), serta Persatuan Seniman Chicago (*Chicago Society of Artists*). Poster-poster beliau pernah dipamerkan di gedung beli-belah Siegel, Cooper & Rakan (*Siegel, Cooper & Company*) pada tahun 1895 dan di Kafetaria Kimball (*Kimball Cafetier*) iaitu muka majalah Percetakan Pendalaman dipamerkan pada Januari 1898 di Chicago.

Semasa belajar di Paris (1895–1897), beliau meraih empat anugerah di Akademi Julian (*Académie Julian*). Lukisan potret saudaranya, Potret Saudaraku (*Portrait of My Brother*), dipamerkan di balaiseni Paris (*Salon de Paris*) pada tahun 1897. Poster beliau untuk Hart, Schaffner & Marx yang bertajuk Pertunjukan Kuda (*The Horse Show*) turut dipamerkan dalam bahagian poster terbaik pembuatan Amerika di Pameran Seni Sejagat Paris 1900 (*Exposition Universelle*).

### Selepas 1902: Bandar Raya New York dan New Rochelle

Setelah berpindah ke Bandar Raya New York pada tahun 1902, Leyendecker terus menghasilkan ilustrasi untuk buku, majalah, poster, dan iklan daripada pelanggan terkemuka yang semakin bertambah. 

Beliau memperoleh martabat tinggi sebagai pelukis pakar kelakian jejaka dan menjadi seniman terkemuka kerana karyanya dalam ilustrasi pengiklanan produk-produk lelaki, majalah picisan dan poster-poster pengajian tinggi kolej. 

Antara pelanggannya yang terkemuka termasuklah:

* A. B. Kirschbaum (tukang pembuat sut Philadelphia)
* Pita Topi Rias Wick (*Wick Fancy Hat Bands*) 
* Bilah Selamat Gillette (*Gillette Safety Razors*)
* Syarikat Jam E. Howard (*E. Howard & Co.*)
* Sabun Gading (*Ivory Soap*)
* Krim Cukur Williams (*Williams Shaving Cream*)
* Pekatan Gula Jagung Karo (*Karo Corn Syrup*)
* Kanji Jagung Kingsford (*Kingsford’s Corn Starch*)
* Sarung kaki saling tenun (*Interwoven socks*)
* Syarikat Kuppenheimer (*B. Kuppenheimer & Co.*)
* Seluar dalam Cooper (*Cooper Underwear*)
* Cluett, Peabody & Rakan (*Cluett, Peabody & Company*), (pengeluar kemeja dan kolar manset tanggal jenama Arrow)

Para peragawan dilukis oleh Leyendecker yang muncul dalam iklan-iklan Arrow (1907–1930) dikenali sebagai “Jejaka Kolar Arrow” (*[[The Arrow Collar Man|*Arrow Collar Man]]*). Meskipun ramai peragawan yang terlibat, sejumlahnya besar peragawan tersebut telah berjaya dalam membina kerjaya dalam bidang kesenian teater, bintang filem, dan peti televisyen, antaranya Brian Donlevy, Fredric March, Jack Mulhall, Neil Hamilton, Ralph Forbes, dan Reed Howes.

Seorang peragawan yang sering dilukis dan paling penting ialah Charles Allwood Beach (1881–1954) yang berasal dari Wentworth, Ontario, Kanada, hadir dalam hidup Leyendecker selepas mencari pekerjaan sebagai pelakon dan peragawan di Amerika pada tahun 1901. Beach kemudian berperanan menjadi peragawan utama, pengurus studio, dan teman setia Leyendecker selama hampir lima dekad.

Selain itu pelanggan utama Leyendecker ialah bijirin sarapan Kellogg (*Kellogg's Cereals*). Beliau melukis satu rangkaian yang terdiri daripada dua puluh lukisan berbeza kanak-kanak yang sedang makan Emping Jagung Kellogg (*Kellogg's Corn Flakes*) sebagai sebahagian daripada usaha bertindak bagi pengiklanan pasaran secara besar-besaran syarikat tersebut.

Semasa Perang Dunia Pertama dan Kedua, Leyendecker menghasilkan poster pengambilan anggota pelatih tentera dan poster bon perang untuk jabatan kerajaan Amerika Syarikat.

=== Kejatuhan ===
Selepas tahun 1930, tempahan lukisan Leyendecker mula berkurangan yang berkemungkinan kesan daripada kemahsyuran karyanya pada dekad yang telah lepas ataupun kesan kemelesetan ekonomi rentetan dari Kejatuhan Wall Street tahun 1929.

Sekitar tahun 1930–31, Cluett Peabody & Rakan (*Cluett Peabody & Company*) menamatkan khidmat ilustrasi Leyendecker dalam pengiklanan kolar dan kemeja Arrownya. Pada tahun 1936, George Horace Lorimer, penyunting terkemuka Pos Petang Sabtu (*The Saturday Evening Post*), bersara dari perkhidmatannya dan diganti telah oleh Wesley Winans Stout (1937–1942) diikuti Ben Hibbs (1942–1962), yang jarang menggunakan khidmat Leyendecker melukis muka kulit depan majalah tersebut. Karya lukisan muka depan terakhir Leyendecker untuk majalah Pos Petang Sabtu ialah Bayi Tahun Baru keluaran 2 Januari 1943.

Tempahan diterima beliau semakin berkurangan antara tahun 1930-an dan 1940-an, termasuklah poster daripada Jabatan Perang Amerika Syarikat, yang menggambarkan pegawai komandan tentera bersenjata menggalakkan pembelian bon perang bagi menyokong usaha negara semasa Perang Dunia Kedua.

==Kehidupan Peribadi==


Tiada kenyataan peribadi daripada Leyendecker sendiri yang masih wujud mengenai kehidupan peribadinya. Walau bagaimanapun, ahli sejarah mencatat beberapa aspek gaya hidup beliau yang selaras dengan corak yang diperhatikan dalam kalangan ramai individu pada zamannya.

Leyendecker tidak pernah berkahwin dan berkongsi kediamannya sepanjang kebanyakan hayat dewasa beliau (1903–1951) dengan Charles A. Beach, yang bertindak sebagai pengurus studio beliau dan sering menjadi peragawan untuk karya seninya. Ramai penulis riwayat menggambarkan persahabatan jangka panjang mereka sebagai unsur penting dalam mencorak kehidupan peribadi dan kepakaran Leyendecker.

Sesetengah pengkaji menafsirkan tema tertentu dalam ilustrasi Leyendecker melalui kacamata hubungan peribadinya, manakala yang lain menekankan sifat usahasama dan nilai tambah perdagangan yang sepadan dengan zamannya. Ahli sejarah berpendapat bahawa nada dan gaya karya beliau mencerminkan aliran budaya awal abad ke-20 secara lebih meluas berbanding dengan kaitan perincian kehidupan peribadinya.

=== Tempat Kediaman ===
Pada tahun 1915, J. C., bersama adik-beradiknya Frank dan Augusta Mary, telah berpindah dari Bandar Raya New York ke sebuah rumah serta studio seni yang baru dibina di New Rochelle, New York, sebuah permukiman seni serta kawasan pinggir bandar New York City. Beberapa tahun selepas 1918, Charles Beach turut berpindah ke kediaman mereka di New Rochelle.

Leyendecker dan Beach dilaporkan sering menganjurkan majlis gala berskala besar meriah dan gilang-gemilang yang dihadiri tokoh-tokoh berpengaruh daripada pelbagai lapisan masyarakat. Majlis-majlis yang mereka anjurkan di rumah/studio mereka di New Rochelle menjadi acara sosial penting serta medan pembentukan selebriti dan menambah jaringan kenalan.

Walaupun Beach sering menguruskan perhimpunan sosial berbentuk gala yang terkenal pada dekad 1920-an dan dikaitkan dengan nama Leyendecker, beliau juga, menurut laporan [[Norman Rockwell]], menyumbang besar kepada keterasingan sosial Leyendecker pada tahun-tahun akhir kehidupannya. Beach dilaporkan telah melarang sebarang hubungan luar dengan seniman tersebut pada bulan-bulan terakhir hayatnya.

Hasil kejayaan profesionalnya, Leyendecker menikmati gaya hidup mewah dengan kediaman besar, khidmat pembantu rumah, serta pemandu peribadi. Namun, apabila pesanan kerja mula berkurangan semasa Zaman Kemelesetan Besar, beliau terpaksa mengurangkan perbelanjaan secara signifikan. Menjelang kematiannya, Leyendecker telah memberhentikan semua kakitangan di estetnya di New Rochelle. Beliau dan Beach berusaha untuk menyelenggara rumah mereka sendiri.

===Kematian, Pengebumian dan Pengurusan Harta Pusaka===
Leyendecker meninggal dunia pada 25 Julai 1951 akibat serangan jantung mengejut (oklusi koronari akut) di rumahnya di New Rochelle. Beliau dikebumikan bersebelahan ibu bapa dan adiknya Frank di Tanah Perkuburan Woodlawn (*Woodland Cemetery*) di Bronx, New York City.

Wasiat Leyendecker meminta agar hartanya termasuklah rumah, perabot, lukisan, dan lain-lain dibahagikan secara sama rata antara kakaknya Augusta Mary dan Charles Beach. Walaupun Leyendecker meminta Beach supaya membakar lukisannya selepas kematiannya, Beach sebaliknya menjual banyak lukisan dan karya tersebut dalam jualan lelong di halaman rumahnya.

Sebahagian karya Leyendecker yang lain dijual melalui Persatuan Pelukis (*Society of Illustrators*) New York atau diserahkan kepada Perpustakaan Awam New York dan Muzium Kesenian Metropolitan (*Metropolitan Museum of Art*). Kakaknya, Augusta Mary Leyendecker, menyimpan banyak lukisan J. C. Leyendecker bertemakan produk bijirin [[Kellogg's]] dan mewakafkannya bersama pusaka peninggalan keluarga mereka yang lain kepada Muzium Haggin selepas kematiannya.

==Hasil Karya==
===Pelanggan Terkemuka===



* [[Amoco]]
* [[Boy Scouts of America|Pengakap Kanak-kanak Lelaki Amerika]]
* [[The Century Company|Syarikat Dekad]]
* [[Chesterfield (cigarette)|Rokok Chesterfield]]
* [[Cluett, Peabody & Company|Cluett, Peabody & Rakan]]
* [[Collier's Weekly|Mingguan Collier]]
* [[Coopers Inc.|Seluar Dalam Cooper]]
* [[Cream of Wheat|Krim Gandum]]
* [[Curtis Publishing Company|Syarikat Penerbitan Curtis]]
* [[Franklin (automobile)|Kenderaan Franklin]]
* [[Hart Schaffner & Marx]]
* [[Howard Watch|Jam Howard]]
* [[Ivory Soap|Sabun Gading]]
* [[Karo Corn Syrup|Pekatan Jagung Karo]]
* [[Kellogg Company|Syarikat Kellogg]]
* [[Kuppenheimer]]
* [[Overland Automobile|Kenderaan Atas Darat]]
* [[Colgate-Palmolive|Sabun Pohon Zaitun]]
* [[Pierce-Arrow|Kenderaan Pierce Arrow]]
* [[Procter & Gamble]]
* [[The Timken Company|Syarikat Timken]]
* [[Saturday Evening Post|Pos Petang Sabtu]]
* [[U.S. Army|Tentera A.S.]]
* [[U.S. Marines|Tentera Laut A.S.]]
* [[U.S. Navy|Armada Laut A.S.]]
* [[Willys|Syarikat Willys-Overland]]


===Simpanan Muzium===
Contoh karya asli Leyendecker dapat ditemui dalam koleksi Muzium Kesenian Metropolitan (*Metropolitan Museum of Art*) (New York City), Muzium Norman Rockwell (Stockbridge, Massachusetts), Muzium Haggin (Stockton, California), Muzium Kebangsaan Illustrasi Amerika (*National Museum of American Illustration*) (Newport, Rhode Island), Muzium Kesenian Cereka Lucas (*Lucas Museum of Narrative Art*) (Los Angeles, California), dan Muzium dan Pustaka Tentera Pritzker (*Pritzker Military Museum & Library*) di Chicago, Illinois. Koleksi penting karya beliau dalam bentuk olahsemula pula boleh ditemui di pelbagai arkib dan perpustakaan utama, termasuk Muzium dan Pustaka Hagley (*Hagley Museum and Library*) (Wilmington, Delaware), Muzium, Taman dan Pustaka Winterthur (*Winterthur Museum, Garden and Library*) (Wilmington, Delaware), Perpustakaan Awam New York (*New York Public Library*) (New York, NY), serta Arkib Pustaka Sejarah Grafik Moden Douglas B. Dowd (*D. B. Dowd Modern Graphic History Library Archives*) di Universiti Washington (*Washington University*) (St. Louis, Missouri).

==Wawasan==
Sebagai seniman kulit majalah utama bagi majalah Pos Petang Sabtu (*The Saturday Evening Post*) yang terkenal sepanjang separuh pertama abad ke-20, karya Leyendecker bukan sahaja mencerminkan budaya visual Amerika pada zaman tersebut, tetapi turut menjadi sebagai pelopor yang membentuknya. Gambaran arus perdana Santa Klaus sebagai lelaki ceria berbadan gempal dengan kot merah bertepi bulu, serta gambaran Bayi Tahun Baharu (*New Year Baby*), dimahsyurkan melalui lukisan Leyendecker. Tradisi memberi bunga sebagai hadiah pada Hari Ibu juga dikaitkan dengan kulit majalah Pos Petang Sabtu edisi 30 Mei 1914 oleh Leyendecker yang menggambarkan seorang tukang angkut muda membawa bunga yasin (hyacinth), sebagai penghormatan kepada pengisytiharan Presiden Woodrow Wilson menjadikan Hari Ibu sebagai hari pelepasan umum rasmi pada tahun tersebut.

Leyendecker merupakan pengaruh utama kepada Norman Rockwell dan juga sahabatnya; Rockwell turut menjadi pembawa keranda pada pengebumiannya. Karya awal Rockwell untuk majalah Pos Petang Sabtu menunjukkan persamaan ketara dengan gaya Leyendecker. Walaupun Rockwell kini lebih dikenali sebagai pembentuk imej visual Amerikana (*Americana*), sebahagian daripadanya didapati berasaskan atau menafsir semula tema visual yang telah diperkenalkan oleh Leyendecker.

Gaya visual seni Leyendecker turut memberi inspirasi kepada grafik permainan video *The Dagger of Amon Ra* serta rekaan dalam *Team Fortress 2*, permainan penembak pandang pertama untuk [[PC]], [[Xbox 360]] dan [[PlayStation 3]].

Karya Leyendecker juga mengilhamkan [[George Lucas]] dan menjadi sebahagian daripada pameran Muzium Kesenian Cereka Lucas (*Lucas Museum of Narrative Art*) yang akan dibuka.

Lukisan Leyendecker bertajuk "Budak Dibelasah, Wira Bola Kaki" (*Beat-up Boy, Football Hero*), yang menghiasi kulit Pos Petang Sabtu pada 21 November 1914, terjual pada harga 4.12 juta dolar Amerika pada 7 Mei 2021. Rekod dunia sebelumnya bagi karya asli Leyendecker dicatatkan pada Disember 2020 apabila Sotheby's menjual karya beliau bertajuk Membonceng Kuda Putar (Carousel Ride) (1930) dengan harga 516,100 dolar Amerika.

Pereka busana Carol Cutshall menggunakan ilustrasi Leyendecker sebagai inspirasi untuk busana watak dalam rancangan rangkaian televisyen Bual bicara Puntianak Bersama Anne Rice (*Anne Rice's Interview with the Vampire*) (AMC, 2022). Beliau menyatakan bahawa gaya pakaian watak lelaki Louis de Pointe du Lac dan Lestat de Lioncourt, "Dalam dua episod pertama ini telah didedikasikan kepada estetika Leyendecker. Beberapa pakaian lain termasuklah pakaian formal, tuksedo untuk ke opera pada tahun 1917, dan sut belang hitam dengan tali leher hijau serta bunga saku (*boutonnière*) putih, diilhamkan langsung daripada ilustrasi Leyendecker." Cutshall turut menjelaskan bahawa penggunaan rujukan gambaran Leyendecker bagi dua watak ini berfungsi untuk mencerminkan persamaan antara pengisahan kehidupan mereka yang perlu menyembunyikan hubungan peribadi pada 1910–1920-an dengan situasi kehidupan Leyendecker sendiri bersama Charles Beach.

===Filem dan lakon pentas===
*Jatuh Cinta dengan Jejaka Kolar Arrow* (*In Love with the Arrow Collar Man*), sebuah lakon pentas nukilan Lance Ringel dan arahan Chuck Muckle di Panggung 80 (*Theatre 80*) St. Marks dari November hingga Disember 2017, menggambarkan kehidupan Leyendecker dan Charles Beach.

*Tertib* (*Coded*), sebuah filem dokumentari tahun 2021 yang mengisahkan tentang kehidupan Leyendecker dan ditayangkan buat pertama kali di Pesta Filem TriBeCa (*TriBeCa Film Festival*) pada tahun yang sama.

==Pameran Karya==
<gallery mode="nolines" heights="200" widths="200" >
File:Leyendecker Arrow collar advert 1907.jpg|Ilustrasi [[The Arrow Collar Man|Kolar Arrow]], 1907. J.C. Leyendecker
File:The Sleuth by Joseph Christian Leyendecker.jpg|*Mata-mata Penjejak* (*The Sleuth*), . Muka depan *Pos Petang Sabtu*, 2 June 1906
File:Arrow shirt 1920s.jpg|Iklan Kemeja Arrow 1920-an
File:Babynew.jpg|Illustrasi Leyendecker untuk muka depan 28 Disember 1907, majalah *Pos Petang Sabtu*
File:Saturday Evening Post 19 Aug 1911.jpg|Illustrasi Leyendecker untuk muka depan 19 Ogos 1911, naskhah majalah *Pos Petang Sabtu*
File:Queen Maev by J.C. Leyendecker (1911).jpg|Ilustrasi [[Ratu Maev]] dalam *Legenda dan Mitos Bangsa Celtia* (*Myths and Legends of the Celtic Race*), 1911
File:Leyendecker Drawing.jpg|Lukisan Leyendecker . Peragawan Charles A. Beach
File:Leyendecker Football.jpg|Lukiskaji muka depan untuk majalah *Pos Petang Sabtu*
File:Joseph Christian Leyendecker - U.S. Marines (1917).jpg|Lukisan J. C. Leyendecker untuk poster pengambilan anggota Tentera Laut A.S. ()
File:Joseph Christian Leyendecker - The Century. August - Google Art Project.jpg|Ilustrasi Leyendecker yang mendapat penganugerahan berkenaan cuti pertengahan musim panas () keluaran *Majalah Abad*
File:America calls - enlist in the Navy LCCN2002712075.tif|Poster pengambilan anggota Armada Laut A.S.
File:Poster- The Pageant and Masque of St. Louis, Forest Park, May 28-31, 1914.jpg|Poster nukilan Leyendecker bagi Perarakan Gilang-Gemilang dan Topeng St. Louis (The Pageant and Masque of St. Louis), Taman Rimba (Forest Park), 28–31 Mei 1914
</gallery>

==Baca juga==
*[[Frank Xavier Leyendecker]]

==Rujukan==


==Bacaan Lanjut==
* Carter, Alice A., Judy Francis Zankel, and Terry Brown. *Americans Abroad: J. C. Leyendecker and the European Academic Influence on American Illustration.* New York: Society of Illustrators, 2008.   
* Cutler, Judy Goffman, and Laurence S. Cutler. *Norman Rockwell and His Mentor, J. C. Leyendecker.* Newport, R.I. : National Museum of American Illustration, 2010.  
* Cutler, Judy Goffman, and Laurence S. Cutler. *J. C. Leyendecker: American Imagist.* New York: Abrams, 2008.   
* Ermoyan, Arpi. *Famous American Illustrators.* [Crans, Switzerland]: Published for the Society of Illustrators by Rotovision, 1997.     
*  Leyendecker, J. C. *An Exhibition of Original Poster Designs&nbsp;... Under the Auspices of "The Inland Printer"...&nbsp;January 11 to 31, 1898.* 1898. 
* Leyendecker, J. C. *The Saturday Evening Post: An Illustrated Weekly Magazine&nbsp;... December 29, 1906&nbsp;... New Year's.* Philadelphia: s.n, 1906.   
* Meyer, Susan E. *America's Great Illustrators.* New York : H. N. Abrams, 1978.  
* Moroney, Lindsay Anne. *High Art Joins Popular Culture: The Life and Cover Art of J.C. Leyendecker*. Thesis (Honors), College of William and Mary, 2004.  
* Saunders, David. The Art of J. C. Leyendecker. Decatur, IL: The Illustrated Press, 2021.
* Saunders, D., & Zimmer, D. (Ed.). Illustration Magazine [Special issue: J. C. Leyendecker] (Vol. 13, Issue 50). Decatur, IL: The Illustrated Press, 2015. UPC 0-74470-56540-6
* Schau, Michael. *J. C. Leyendecker.* New York: Watson-Guptill Publications, 1974.  
* Steine, Kent and Fred Taraba. *The J. C. Leyendecker Collection: American Illustrators Poster Book.* Portland, Ore. : Collectors Press, 1996.  
* *The J. C. Leyendecker Poster Book.'' New York: Watson-Guptill Publications, 1975.  

## Pautan Luar

*Himpunan karya Leyendecker di Muzium Kebangsaan Ilustrasi Amerika
*
*J.C. Leyendecker di Surat Terbuka (Open Letters)
*Himpunan karya Leyendecker di Muzium Haggin
*[UNCG American Publishers' Trade Bindings: J.C. Leyendecker](https://archive.today/20121215043335/http://libcdm1.uncg.edu/cdm4/results.php?CISOOP1=exact&CISORESTMP=results.php&CISOVIEWTMP=item_viewer.php&CISOMODE=grid&CISOGRID=thumbnail,A,1;title,A,1;descri,200,0;date,A,0;none,A,0;20;relevancy,none,none,none,none&CISOBIB=title,A,1,N;date,A,0,N;descri,200,0,N;none,A,0,N;none,A,0,N;20;relevancy,none,none,none,none&CISOTHUMB=20+(4x5);relevancy,none,none,none,none&CISOTITLE=20;title,none,none,none,none&CISOHIERA=20;date,title,none,none,none&CISOSUPPRESS=1&CISOPARM=/tb1+:creato:Leyendecker,+J.+C.+(Joseph+Christian),+1874-1951)
*